Ionas Beius

Ionas Beius"veste laborata Beius succinctus Ionas": Hugo Favolius, Hodoeporici Byzantini libri III (Lovanii, 1563)  seu Turcice Yunus BeyFontibus coaevis vernacularibus "Ionus Bei" , "Janus-Bei" (vide p. 83)  etc. (ut qui diceret "dominus Ionas"; anno 1550/1551 mortuus) fuit interpres vel dragomanus apud aulam Suleimani magnifici, legatus imperii Ottomanici et auctor opusculi de hoc imperio dialecto Veneta divulgati.

Filius Georgii Taronitae, natus est saeculo XV exeunte Methonae in urbe, eo tempore a re publica Veneta possessa sed anno 1500 a Turcis obsessa et capta.Siriol Davies, Jack L. Davis, "Greeks, Venice, and the Ottoman Empire" in Hesperia Supplements Vol. 40: Between Venice and Istanbul: Colonial Landscapes in Early Modern Greece (2007) pp. 25-31 JSTOR Iuvenis Turcorum captivus religionem Islamicam accepit. Italiane, Graece, Latine loquens interpres factus est. Legatus aulae Ottomanicae sexies ad Venetias profectus est. Legatis in Constantinopolim Gabriele Aramontio Francico et Gerardo Veltvycko sacri Romani imperii variis modis adiuvit.

Iussu eius Meschita dragomani Ionae Beii (Tercüman Yunus Bey Camii) annis 1541/1542, designatore architecto Sinan exstructa est (vicus urbanus Draman [< drağman, cf. "dragomanus"] ex hac meschita appellatur).

 Opera 
 1537 (Ionus Bei cum Aloisio Gritti): Opera noua la quale dechiara tutto il gouerno del gran Turcho .... Venetiis Recensio recentior

 Fontes coaevi 
 Hugo Favolius, Hodoeporici Byzantini libri III (Lovanii, 1563) 

 Notae 

 Bibliographia 
 Tijana Krstić, "Of Translation and Empire: sixteenth-century Ottoman imperial interpreters as Renaissance go-betweens" in Christine Woodhead, The Ottoman World (Abingdoniae: Routledge, 2011) pp. 130-142, praecipue 132-134  
 Albert Howe Lybyer, The Government of the Ottoman Empire in the Time of Suleiman the Magnificent (Cantabrigiae Massachusettensium: Harvard University Press, 1913) pp. 314-316
 J. Matuz, "Die Pfortendolmetscher zu Herrschaftszeit Süleymans des Prächtigen" in Südost-Forschungen vol. 34 (1975) pp. 26-60, praecipue 42-45
 María José Rodríguez-Salgado, "Eating bread together: Habsburg Diplomacy and Intelligence-Gathering in Mid Sixteenth-Century Istanbul" in Emilio Sola Castaño, Gennaro Varriale, edd., Detrás de las apariencias: información y espionaje (siglos XVI-XVII) (Matriti: Universidad de Alcalá, 2015. ISBN 978-8416133635) pp. 73-100

 Nexus externi 
 Bart Severi, "'Denari in loco delle terre...' Imperial Envoy Gerard Veltwijck And Habsburg Policy Towards The Ottoman Empire, 1545-1547" apud academia.edu

Categoria:Nati saeculo 16
Categoria:Mortui 1551
Categoria:Incolae Graeciae
Categoria:Legati Imperii Ottomanici
Categoria:Suleimanus Magnificus
Categoria:Interpretes
Categoria:Auctores Italiani
Categoria:Scriptores de re politica
Categoria:Politici Turciae
Categoria:Incolae imperii Veneti
Categoria:Auctores qui dialectis vulgaribus usi sunt